Projektas

Lietuvos Respublikos Vyriausybė

nutarimas

Dėl lietuvos reSpublikos vyriausybės 2014 m. lapkričio 26 d. nutarimo nr. 1328 „dėl VIEŠŲJŲ PASTATŲ ENERGINIO EFEKTYVUMO DIDINIMO PROGRAMOS PATVIRTINIMO“ PAKEITIMO

2017 m. gegužės d. Nr.
Vilnius

Lietuvos Respublikos Vyriausybė nutaria:

Pakeisti Viešųjų pastatų energinio efektyvumo didinimo programą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos pavirtinimo“:

1.	Pakeisti 13.2 papunktį ir jį išdėstyti taip:

„13.2. siekiant didinti viešųjų pastatų energijos vartojimo efektyvumą arba taupyti energiją, atliekami pasirinkti Programos 2 priede nurodyti;“.

2.	Pakeisti 13.3 papunktį ir jį išdėstyti taip:

„13.3. grąžinamosios subsidijos atveju, parengiamas toks viešojo pastato investicijų projektas, kuriame investicijų projekto įgyvendinimo alternatyva yra optimali pagal investicijų projekte apskaičiuotas finansinių ir ekonominių rodiklių reikšmes;“.

3.	Pakeisti 23.2 papunktį ir jį išdėstyti taip:

„23.2. Tinkamų atnaujinti pastatų sąraše esančio pastato valdytojas inicijuoja energijos vartojimo auditą ir, grąžinamosios subsidijos atveju, vadovaudamasis Centrinės projektų valdymo agentūros patvirtinta Investicijų projektų, kuriems siekiama gauti finansavimą iš Europos Sąjungos struktūrinės paramos ir (ar) valstybės biudžeto lėšų, rengimo metodika, parengia investicijų projektą.“

4.	Pakeisti 23.3 papunktį ir jį išdėstyti taip:

„23.3. Pastato valdytojas, parengęs energijos vartojimo auditą, gali kreiptis į Programos 18.5 papunktyje nurodytą finansų įstaigą dėl projektui įgyvendinti reikalingų finansinių priemonių skyrimo iš Energijos efektyvumo fondo lėšų. Programos 18.5 papunktyje nurodyta finansų įstaiga, įvertinusi viešojo pastato valdytojo parengtą energijos vartojimo audito ataskaitos atitiktį Programos nuostatoms, priima sprendimą, ar viešojo pastato energijos vartojimo efektyvumo didinimo projektas gali būti finansuojamas Energijos efektyvumo fondo lėšomis, taikant ETPT modelį arba tiesiogiai teikiant paskolą Projekto vykdytojui.“

5.	Pakeisti 23.4 papunktį ir jį išdėstyti taip:

„23.4. Jeigu Programos 18.5 papunktyje nurodyta finansų įstaiga priima sprendimą, kad finansavimas viešojo pastato, įtraukto į Tinkamų atnaujinti pastatų sąrašą, energijos vartojimo efektyvumo didinimo projektui negali būti skiriamas iš Energijos efektyvumo fondo lėšų, pastato valdytojas gali kreiptis į Lietuvos Respublikos energetikos ministeriją dėl grąžinamosios subsidijos skyrimo ir projekto įtraukimo į Valstybės projektų sąrašą, kaip nustatyta 2014–2020 metų Europos Sąjungos fondų investicijų veiksmų programos įgyvendinimą reglamentuojančiuose teisės aktuose.“

6.	Pakeisti 23.5 papunktį ir jį išdėstyti taip:

„23.5. Į Tinkamų atnaujinti pastatų sąrašą neįtrauktų valstybės institucijų ir įstaigų naudojamų viešųjų pastatų energijos vartojimo efektyvumo didinimo projektai gali būti finansuojami iš Energijos efektyvumo fondo, jeigu atliktas energijos vartojimo auditas ir įvykdomi Programos 24–26 punktuose nustatyti reikalavimai.“

7.	Papildyti 23.7 papunkčiu ir jį išdėstyti taip:

„23.7. Investicijų dalis, tenkanti Programos 2 priedo 11-13 punktuose nurodytoms priemonėms ir visų Programos 2 priede nurodytų priemonių įgyvendinimo metu statinio konstrukcijose ir kituose elementuose padarytų fizinių pažeidimų atstatymui į pradinę būklę, neturi viršyti 20 procentų visos investicijų sumos. Šios investicijos nėra finansuojamos jei viešajame pastate tuo pačiu metu yra atliekami rangos darbai finansuojami iš 2014–2020 metų Europos Sąjungos fondų investicijų veiksmų programos ar kitų finansavimo šaltinių.“

8.	Pakeisti 25 punktą ir jį išdėstyti taip:

„25. Siekdamas užtikrinti Programos 13.1 papunktyje nustatytų reikalavimų įgyvendinimą, pastato valdytojas parengia pastato naudojimo planą, kuris privalo būti raštu patvirtintas ministerijos pagal kompetenciją atsižvelgiant į valdomo viešojo pastato naudojimo paskirtį (jeigu tai valstybės nuosavybės teise valdomi administracinės paskirties pastatai, – centralizuotai valdomo valstybės turto valdytojo). Pastato naudojimo plane privalo būti nustatyta, kad pastatas pagal paskirtį bus naudojamas ne trumpiau kaip 10 metų. Pastato naudojimo plane taip pat turi būti nustatyta, kaip bus naudojamas pastatas, užtikrinant, kad jo ploto naudojimo efektyvumas atitiks Programos 13.1 papunktyje nurodytus reikalavimus.“

9.	Pakeisti 34.3 papunktį ir jį išdėstyti taip:

„34.3. inicijuoja pastato energijos vartojimo auditą ir, vadovaudamosi viešosios įstaigos Centrinės projektų valdymo agentūros patvirtinta Investicijų projektų, kuriems siekiama gauti finansavimą iš Europos Sąjungos struktūrinės paramos ir (ar) valstybės biudžeto lėšų, rengimo metodika, parengia investicijų projektą.“

10.	Pakeisti 42 punktą ir jį išdėstyti taip:

„42. Ministerijos pagal kompetenciją, atsižvelgiant į valstybės ar savivaldybės valdomo viešojo pastato tikslinę naudojimo paskirtį, iš joms skirtų asignavimų gali skirti papildomą finansavimą, susijusį su projekto ir jame numatytų priemonių, nenurodytų Programos 2 priede, įgyvendinimu. Lėšos, skirtos Programos 2 priede nenurodytoms priemonėms finansuoti, nelaikomos pagal Programą skiriamu finansavimu.“

11.	Pakeisti 2 priedą ir jį išdėstyti nauja redakcija (pridedama).

12.	Pripažinti netekusiu galios 3 priedą.

Ministras Pirmininkas

Aplinkos ministras